text: Cykelhold i økonomisk krise
  02 december 2015 kl. 17.51
  Cykelholdet Cult Energy fra Horsens mangler at betale fuld løn til flere af rytterne. Der mangler penge i kassen.
  Julegaverne fra Cult Energys ryttere bliver mindre i år. Da lønnen for november blev udbetalt, var der nemlig flere af rytterne, som ikke har fået fuld løn.
  Det fremgår af et brev til rytterne fra holdets bogholder, René Thill, som Ekstra Bladet har fået fat i. Ifølge bogholderen er en del af forklaringen, at de tidligere managere for holdet har truffet mange dårlige beslutninger.
  Cult Energy får nye ejere til årsskiftet, hvor holdet samtidig skifter navn til Cult-Stölting. Det skulle ifølge bogholderen betyde, at de manglende lønkroner finder vej til rytternes konti.
  
  